Hva menes med en sertifikattype?
Sertifikater kan opprettes til bestemte formål, for eksempel signering, kryptering og autentisering. S/MIME-sertifikater (S/MIME = Secure Multi-Purpose Internet Mail Extensions), for eksempel, brukes til signering og kryptering av e-postmeldinger. SSL-sertifikater (SSL = Secure Sockets Layer) brukes til nettbasert autentisering, og VPN-sertifikater (VPN = Virtual Private Network) brukes til å beskytte kommunikasjon mellom to datamaskiner på et nettverk.

Hva er en tilpasset sertifikattype?
Når du skal lage et tilpasset sertifikat, kan du bruke en fil (mal) som inneholder nøyaktige spesifikasjoner for sertifikatet. Du kan lage en mal ved å opprette en sertifikatautoritet (CA) ved hjelp av Sertifikatassistent. Malen blir tilgjengelig når sertifikatautoriteten har blitt opprettet. En Sertifikatassistent-mal er en fil med filendelsen «.certAuthorityConfig». Du finner den i «~/Bibliotek/Application Support/Certificate Authority».

Hva menes med «Tillat overstyring av standardvalg»?
Standardvalg er forhåndsbestemte verdier som Sertifikatassistent bruker til nye digitale identiteter. Du kan overstyre standardvalgene ved å spesifisere andre valg, slik at du får en tilpasset identitet.